b'\n_START_ARTICLE_\nOtto Bache\n_START_SECTION_\nUtdannelse\n_START_PARAGRAPH_\nAllerede som 11 \xc3\xa5ring ble Otto Bache tatt opp som student ved Kunstakademiet i K\xc3\xb8benhavn. Her ble han blant annet elev av den meget dyktige, n\xc3\xa6rmest frankofile professor Wilhelm Marstrand. I  1857 ble Bache, som avgangsbevis, kreert med akademiets store s\xc3\xb8lvmedalje.\n_START_SECTION_\nStudiereiser\n_START_PARAGRAPH_\nI 1866 mottok Bache Akademiets Rejseunderst\xc3\xb8ttelse, og bega seg avsted til Paris. Hans l\xc3\xa6remester, professor Marstrand hadde allerede introdusert Bache for ideene om kolorering som r\xc3\xa5det her. Bache ble da ogs\xc3\xa5 i h\xc3\xb8y grad p\xc3\xa5virket av det r\xc3\xa5dende kunstnermilj\xc3\xb8et i Paris, og utviklet sitt maleriske foredrag i samme retning som dem. Hos Bache er det tydelige fremskritt \xc3\xa5 spore etter oppholdet i Paris i de kraftig utf\xc3\xb8rte malerier Karreheste og Franske Omnibusheste i Stald (1867\xe2\x80\x9368). Han fortsatte studiereisen til Italia, og straks han kom hjem i 1868 giftet han seg med Clara Charlotte Elise Haagensen.'